Centralizovane javne nabavke su nabavke koje sprovodi telo za centralizovane javne nabavke koje može da zaključuje okvirne sporazume ili dodeljuje ugovore za nabavku dobara, usluga ili radova namenjenih naručiocima ili ih direktno pribavlja za potrebe naručilaca. Dakle, suština je u tome da se sprovode objedinjene nabavke za više naručilaca. Npr. Kancelarijski material za sve državne organe se nabavlja preko tela za centralizovane nabavke u jednom postupku nabavke, umesto da svaki organa sprovodi postupak za svoje potrebe za kancelarijskim materijalom.\nCentralizovane javne nabavke za republičke organe sprovodi Uprava za zajedničke poslove republičkih organa, dok lokalna samouprava može odlukom da formira telo za centralizovane javne nabavke za potrebe svojih organa.\nTakođe, zakonom je predviđena mogućnost da više lokalnih samouprava formira zajedničko telo za centralozovane javne nabavke. Ovo telo lokalne samouprave mogu formirati potpisivanjem sporazuma o formiranju zajedničkog tela za centralizovane javne nabavke. Saglasnost na ovaj sporazum mora dati Uprava za javne nabavke.\nMogućnost centralizacije nabavki je veoma značajna novina koju uvodi novi Zakon o javnim nabavkama ako se ima u vidu da se centralizacijom javnih nabavki mogu ostvariti značajne uštede kod naručilaca zbog mogućnosti smanjenja nabavnih cena i ostalih uslova nabavki pri nabavkama velikog obima dobara, usluga ili radova.\nOno što svakako može biti izazov kod centralizovanih javnih nabavki jeste da njihovo sprovođenje ne ugrozi konkurenciju na tržištu i ne dovede do favorizovanja velikih ponuđača. S tim u vezi, zakonodavac je predvideo da je telo za centralizovane nabavke dužno da postupak javne nabavke oblikuje tako da omogući učešće malih i srednjih preduzeća.


RS: Nezadovoljstvo trgovaca zbog poskupljenja struje\nGoran Račić predsjednik područne privredne komore u Banjaluci\nU Privrednoj komori Republike Srpske (RS) u ponedjeljak je održan sastanak predstavnika trgovinskih lanaca povodom poskupljenja električne energije za ove privredne subjekte.\nPredstavnici trgovinskih lanaca koji posluju u ovom bosanskohercegovačkom entitetu nezadovoljni su novim ugovorima o snadbijevanju električnom energijom koje im je poslala Elektroprivrede Republike Srpke.\nOni traže da cijena isporučene električne energije bude 35 evra po megavatu kao i za ostale industrijske potrošače umjesto 50 evra koliko predvidjaju novi ugovori.\nTrgovci nisu potpisali nove ugovore što znači da bi u narednih nekoliko dana mogli ostati bez isporuke električne energije, što bi im, kako tvrde, nanijelo velike finansijske gubitke. Zatražili su hitan sastanak sa predstavnicima Elektroprivrede kako bi prevazišli nastalu situaciju.\nOd 1. septembra u Republici Srpskoj na snazi odluka o slobodnom tržištu električne energije što znači da svi korisnici koji nisu potpisali nove ugovore sa nekim od registrovanih dobavljača ostaju bez isporuke električne energije.


Žena u Sarajevu pala sa stabla trešnje i poginula – Haber.ba\nŽena u Sarajevu pala sa stabla trešnje i poginula\nU sarajevskom naselju Pofalići, u dvorištu kuće čiji je vlasnik Đuro Krešić koji živi u Mostaru, pri padu s trešnje jučer je poginula 75-godišnja Branka Močević iz ovog naselja.\nPofalići - Avaz.ba\nKako saznajemo, nesretna žena živi u Drinskoj ulici u ovom naselju, a u dvorište Krešićeve kuće, koja se nalazi u Pofalićkoj ulici na broju 41, došla je kako bi nabrala trešanja.\nKomšije su ispričale da se ona popela na krošnju i brala trešnje, koje je stavljala u najlonsku kesu, prenosi “Avaz“…\nU jednom trenutku nesretna žena se okliznula i pala s visine od najmanje tri metra. Prema njihovom kazivanju, koban je bio udarac glavom o betonski podzid koji se nalazi u blizini stabla, a Močević je zadobila povrede i po ostatku tijela od udara o grane.\nNesretna žena, kako saznajemo, kod sebe nije imala nikakve dokumente pa je naknadno identifikovana.\nTeme:pad, Pofalići, Sarajevo, trešnja, žena


GOMEX - Takmičenje u preduzetništvu pod nazivom “Poslovni izazov 2019“\nTakmičenje u preduzetništvu pod nazivom “Poslovni izazov 2019“\nU Hemijsko-tehnološkoj i prehrambenoj školi „Uroš Predić“ u Zrenjaninu po prvi je organizovano takmičenje u preduzetništvu pod nazivom“Poslovni izazov 2019“.\nUvod u ovaj događaj bila je interesantna modna revija koju su priredile učenice maturantkinje IV-5 razreda sa obrazovnog profila Modelar odeće.\nBila je ovo prilika i da učenici pozdrave svoju koleginicu Zoranu Čizmić učenicu III-5 kao i njenu profesorku mentorku Jelenu Vujković, koja je nedavno na Republičkom takmičenju u pekarstvu održanom u Leskovcu osvojila srebrnu medalju.\nTakmičenje u preduzetništvu “Poslovni izazov 2019“ pomogla je kompanija GOMEX, a takmičilo se 12 ekipa. Ovaj zanimljiv događaj održan je po prvi put u ovoj školi u ovom formatu sa idejom da preraste u tradiciju. Svaki od 12 timova razradio je svoju poslovnu ideju koju je razvio u okviru biznis plana i prezentovao je na samom takmičenju.\nŽiri je ocenjivao svaki tim po pet kriterijuma – originalnost ideje, primenljivost ideje, kvalitet biznis plana, kvalitet prezentacije, timski duh. Sve ideje su bile veoma dobre, a najuspešniji su bili timovi Mali alhemičari (TNT kupka ), Sweet and salty (proizvodnja slanih i slatkih mafina) i Slatki zalogaj (američke palačinke i vafli).


Ninčić: Sećanje na 1999. i dalje boli\nTanjug 24. marta 2022. 19:01\nBEČ – Stalna predstavnica Srbije pri OEBS-u i drugim međunarodnim organizacijama ambasadorka Roksanda Ninčić podsetila je danas u Beču da je na današnji dan pre 23 godine NATO bez odobrenja SB UN započeo agresiju na Jugoslaviju naglasivši da su time prekršene Povelja UN, Helsinški završni akt i narušen međunarodni pravni poredak.\nOna je učestvovala na 1364. zasedanju Stalnog saveta OEBS, a u svom je obraćanju navela da su snage 19 zemalja izvele oko 2.300 vazdušnih udara, uključujući udare kasetnim bombama i municijom sa osiromašenim uranijumom na 995 civilnih objekata.\n„Uništeno je 148 stambenih objekata i 62 mosta, dok je teško oštećeno 300 škola, 20 bolnica, 176 objekata kulturnog nasleđa, kao i toplane i vodovodi širom zemlje. Tokom 78 dana nemilosrdne kampanje ubijeno je oko 2.500 civila, od kojih 89 dece”, navela je Ninčić i dodala da je svako njihovo ime simbol srama odgovornih za ovaj bezumni čin.\nNinčić je podsetila da je najmlađa žrtva Bojana Tošović iz Merdara imala samo 11 meseci, setivši se i dvogodišnjeg Marka Simića iz Novog Pazara koji preminuo na očevom naručju, i trogodišnje Milice Rakić koja je ubijena u kupatilu tokom napada kasetnom bombom na Batajnicu.\nAmbasadorka se osvrnula na to da humanitarno pravo zabranjuje akte nasilja, napade i represalije nad civilnim objektima, podsetivši da su u Beogradu oštećene Akušersko-ginekološka klinika u Višegradskoj ulici i porodilište Medicinskog centra Dragiša Mišović, ali i bolnice i medicinski centri u Ćupriji, Aleksincu, Raškoj, Prokuplju, Čačku, Mitrovici, Leposaviću i Prištini.\nNinčić je navela da je u napadu na putnički voz u Grdeličkoj klisuri ubijeno je 15, a ranjeno 44 civila, podsetivši da je ovo masovno ubistvo NATO okarakterisao kao „nesrećni slučaj“. Dodala je da je NATO bombardovao most pun ljudi koji su se vraćali sa nedeljne službe u Varvarinu, prilikom kojeg je poginulo 10, a ranjeno 17 ljudi, kao i da su kasetne bombe bačene na prepunu otvorenu pijacu u Nišu kada je ubijeno 15, i ranjeno 16 civila.\n„Sedište Radio-televizije Srbije u Beogradu je namerno pogođeno projektilom, pri čemu je poginulo 16 zaposlenih. Ovo je, naravno, bilo jasno kršenje svih priznatih normi o bezbednosti i fizičkoj zaštiti novinara”, rekla je ambasadorka.\nKazala je i da je uništavanje rafinerije nafte i hemijskih postrojenja u gusto naseljenim mestima oko Beograda nanelo dugotrajnu i nepopravljivu ekološku štetu, čime je, kako je navela prekršen član 35. Dopunskog protokola Ženevske konvencije.\nTakođe, istakla je kršenje člana 54. Dopunskog protokola Ženevske konvencije, ukazujući da je NATO bacio karbografitne bombe na pet srpskih elektrana, čime je bilo onesposobljeno 70% električne mreže u zemlji.\nPodsetila je da je na Jugoslaviju bačeno do 15 tona municije sa osiromašenim uranijumom i napomenula da upotreba takve municije dovodi do trajnih teških zdravstvenih posledica i zagađuje životnu sredinu tokom dužeg vremenskog perioda.\nAmbasadorka je pomenula i da upotreba kasetne municije i drugog eksplozivnog oružja predstavlja ozbiljnu opasnost za civile decenijama nakon upotrebe, ali i da neeksplodirana ubojna sredstva mogu imati ozbiljne socioekonomske posledice.\n„Uprkos ogromnim naporima u deminiranju, uključujući značajnu međunarodnu pomoć, neeksplodirana kasetna municija i dalje predstavlja ozbiljnu pretnju na površini većoj od 1.000.000 kvadratnih metara, praćenu pretnjom od neeksplodiranih avionskih bombi i projektila u tlu i vodenim tokovima na 150 lokacija u centralnoj Srbiji”, navela je Ninčić.\nSvoje obraćanje ambasadorka Ninčić zaključila je navodeći da je trauma od ove protivpravne vojne agresije i dalje prisutna, ali da je Srbija privržena miru, stabilnosti, neselektivnom očuvanju teritorijalnog integriteta i suvereniteta i diplomatskom rešavanju svih sukoba i sporova na prostoru OEBS-a.


Sportska Srbija se oprostila od legendarnog Šekularca @ InfoBijeljina\nSportska Srbija se oprostila od legendarnog Šekularca\nBrojni velikani srpskog sporta, oprostili su se na komemoraciji održanoj na stadionu “Rajko Mitić” od legendarnog fudbalera Crvene zvezde Dragoslava Šekularca koji je u subotu preminuo u 81. godini, prenosi Blic.\nPredsjednik FK Crvena zvezda Svetozar Mijailović zamolio je sve prisutne da se, uz minut tišine, oda počast legendarnom Šekularcu. Prvi potpredsjednik Vlade Republike Srbije i ministar spoljnih poslova, Ivica Dačić, u društvu ministra rudarstva i energetike, Aleksandra Antića, bio je na komemoraciji čuvenom fudbaleru.\nNije samo porodica vrlo emotivno prošla kroz posljednji oproštaj od legendarnog Šekija – plakali su mnogi na Marakani…\nOsim njih na komemoraciji su bili i Zoran Filipović “File” i Dušan “Dule” Savić, Nebojša Čović, prvi čovjek košarkaškog kluba Crvena zvezda, generalni direktor Crvene direktor Zvezdan Terzić i direktor nacionalnih asocijacija pri UEFA, Zoran Laković, dio Zvezdine generacije iz 1991. godine Slobodan Marović i Dika Stojanović, čuveni Zvezdin golman Aleksandar Dika Stojanović, slavni napadači Partizana Marko Valok i Bratislav “Bata” Đorđević, košarkaška legenda Zoran “Moka” Slavnić i prvi čovjek teniskog kluba Partizan Dušan Grujić i mnogi drugi.\nČetvrtina Njemaca ima migrantsko porijeklo\nBiH podijeliti na tri dijela po uzoru na Belgiju\nRadnici u BiH za pun rezervoar rade 22 sata, kako stvari stoje u komšiluku?\nJesen u Evropi je obezbjeđena, Crvena zvezda je doputovala u kišovitu Švajcarsku ...\nRadnik namučio Sarajevo, kazna stigla pred kraj utakmice\nOtvoren Košarkaški kamp u Dvorovima /FOTO/


Svetski sport - Petak 14.01.2022 - 11:40\nU centru pažnje sportske javnosti u petak je odluka ministra za imigracije u Vladi Australije Aleksa Hoka da poništi vizu sprskom teniseru Novaku Đokoviću, uprkos odluci suda. Takav potez podržao je premijer Australije Skot Morison istakavši da Hokova odluka podržava žrtvovanje Australijanaca tokom pandemije.\nPremijer Australije Skot Morison FOTO: AP\n„Razumem razloge na osnovu kojih je, nakon pažljivog razmatranja, ministar za imigraciju Aleks Hok ukinuo vizu gospodinu Novaku Đokoviću“, izjavio je australijanski premijer Skot Morison.\n„Pandemija kovida 19 bila je neverovatno teška za svakog Australijanca, ali mi smo se držali zajedno i spasili živote i ono od čega živimo. Zajedno smo postigli jednu od najnižih stopa smrtnosti, najjaču ekonomiju i najveću stopu vakcinacije u svetu“, istakao je Morison u saopštenju.\nUkazao je da su Australijanci podneli mnoge žrtve tokom pandemije i da „s pravom očekuju da će rezultat tih žrtvovanja biti zaštićen“.\n„Naša stroga politika zaštite granica sačuvala je zdravlje Australijanaca i pre pojave kovida, ali i sada, tokom pandemije", istakao je Morison i dodao da, zbog očekivanog nastavka pravnog postupka koji je u toku, neće davati dalje komentare u vezi sa Đokovićevm slučajem.\nPočetak Australijen opena zakazan je za 17. januar.


OEBS: Sudovi na Kosovu postigli ograničen napredak\nMisija OEBS na Kosovu ocenila je da su sudovi na Kosovu postigli ograničen napredak u obrazlaganju odluka o merama pritvora, ali u većini slučajeva sudije nisu uspele da pravilno obrazlože odluke o nametanju ovih mera.\nU najnovijem OEBS-ovom izveštaju, sudije uglavnom navode tri razloga prilikom donošenja odluka o merama pritvora: rizik od bekstva, uklanjanja dokaza i ponavljanje prestupa, navodi se u saopštenju dostavljenom KIM radiju. Zamenik šefa Misije OEBS Mark Lamanen objasnio je da se odluke o merama pritvora vrlo često donose i kada činjenice, koje se odnose na slučaj, ne ukazuju na neophodnost ove mere. Izveštaj sadrži i preporuke namenjene Vrhovnom sudu, javnim tužiocima, sudijama, advokatskoj komori, kosovskom Sudskom institutu, kao i Pravnom fakultetu Univerziteta u Prištini, kako bi se odgovorilo na identifikovane probleme, navodi se u saopštenju. Izveštaj je napravljen na osnovu direktnog nadgledanja i analize 125 slučajeva u 2008. godini, koji obuhvataju odluke o merama pritvora donete od strane opštinskih i regionalnih sudova na Kosovu.\n14.07.2020 Gračanica: Nove mere i najava kazni, a problem stari (744)\n14.07.2020 Dr Elek: Nova žrtva koronavirusa u srpskim sredinama (505)\n14.07.2020 Od sutra informacije o zaraženima na Kosovu u 15 časova (211)


RTCG - Radio Televizija Crne Gore - Nacionalni javni servis :: Izoštreno :: Ivan Cvejić: Istorijsko "DA"\n08. 04. 2013. 07:50 >> 07:54 10\nIvan Cvejić: Istorijsko "DA"\nOvoj vladajućoj garnituri, dramaturgijom istorije, pripalo je da raskrsti s činjenicom da vlada u Beogradu više ne kontroliše Kosovo. Upravo je njihova politika, pre deceniju i po, dovela do kulminacije kosovske krize – do rata i bombardovanja. Moguće da u tome ima istorijske pravde.\nNeizvesno je kako će izgledati konačni ishod pregovora Srbije i Kosova, kao i odgovor EU tim povodom, jer će se o tome odlučivati 28. juna na redovnom polugodišnjem sastanku lidera Unije. Medutim, izvesno je da već sada, u finišu jednog procesa, prisustvujemo evoluciji tradicionalnog beogradskog NE u, možda, istorijsko DA.\nIako će iz Beograda sasvim verovatno u Brisel biti odaslata poruka da nije prihvatljivo rešenje o kojem su najviše delegacije Srbije i Kosova pregovarale do prve nedelje aprila, to ne znači da je proces završen i da ćemo ovo biti tek još jedna u nizu pregovaračkih epizoda, posle koje će ključno pitanje – normalizacija odnosa dva naroda, ostati nerešeno.\nKosovsko pitanje definitivno je uvezano za napredovanje Srbije ka EU i u ovom trenutku to se najjasnije vidi. Političari koji vode vladu Srbije ne žele da ispuste iz ruku evropsku šansu koja im se pruža, ali, što je za njih daleko veći motiv da budu konstruktivni, prepoznaju momenat u kojem svojim odlukama mogu dovesti zemlju u poziciju u kojoj će uhvatiti priključak sa evropskim vozom, ili će na duži rok pretvoriti Srbiju u prostor za koji niko ne haje.\nVažnost te odluke danima potresa političku scenu u Srbiji, jer će izbor imati dugoročne, pa i istorijske posledice. Bilo je ovakvih triler-situacija na pretek u poslednje dve decenije, ali njihov ishod po pravilu je bio identičan, kao što se i u holivudskim filmovima s velikom sigurnošću može naslutiti na koji način će napetost biti okončana. Često se govorilo da Srbija "nikada ne propušta priliku da propusti priliku" i da će nakon svakog odbijenog predloga stizati sve gori i gori.\nZa plan Martija Ahtisarija, koji je Beograd odbacio na bečkim pregovorima 2007, sada se kaže da je bio "Božji dar" (Dačić), a nakon neuspeha tih pregovora usledilo je proglašenje nezavisnosti Kosova. Nakon odbacivanja sporazuma u Rambujeu 1999, usledilo je bombardovanje. Nakon odbacivanja plana "Z4" za integraciju srpske zajednice u Hrvatskoj usledila je akcija Oluja. Nakon odbacivanja predloga o konfederalnom uredjenju SFRJ usledio je krvavi raspad zemlje… Treba li ići dalje u prošlost kako bi se dokazalo da Beograd pokazuje pravilnost i predvidivost u svom ponašanju u kriznim situacijama?\nUpravo ovaj dugi i nepromenjeni niz odluka koje su vodile Srbiju iz poraza u poraz, kroz izolaciju i gubitke, čest je argument sadašnje garniture vladajućih političara u Beogradu da se mora promeniti gledanje na stvari i da je budućnost, a ne prošlost nešto što treba da bude odlučujuće pri donošenju odluka.\nPolemišući sa Srpskom pravoslavnom crkvom, povodom njenog stava da treba odbaciti i ovu priliku za rešavanje odnosa sa Kosovom, premijer Ivica Dačić je bio najslikovitiji u opisu te nove pozicije kojom Beograd nastoji da reši svoje probleme na međunarodnoj sceni. Kaže da je posao vlasti da vodi računa o "zemaljskoj Srbiji", a da narodu nije potrebna poruka da "svi treba da budemo nabijeni na kolac". To je bio odgovor i na nedavni stav patrijarha Irineja da Srbiji EU nije potrebna, ukoliko je uslov za to Kosovo i da će narod, ako treba, ponovo živeti "teško i mukotrpno" kao što je živeo pod Turcima, ali će na kraju ostvariti svoje težnje.\nAleksandar Vučić, opet, na vagu kosovskog problema stavlja ukupnu budućnost Srbije i njen ekonomski opstanak. Daleko je to od zaklinjanja u neodvojivost Kosova od Srbije, istorijske korene i pozivanje na nepravdu koja je učinjena, o čemu smo slušali samo do pre godinu-dve i od vlasti i od najvećeg dela opozicije.\nJednostavno, ovoj vladajućoj garnituri u Beogradu došlo je u dužnost da raskrsti sa istorijskom činjenicom koja je bila poznata još u proleće 1999, a to je da vlada u Beogradu više ne kontroliše Kosovo, niti na njemu može da ima uticaj. Svim manevrima, kojima se u međuvremenu pribegavalo, došao je kraj i, pod pritiskom najuticajnijih zemalja Zapada, došao je momenat za donošenje rešenja koje će biti dugog veka. Sve dosadašnje vladajuće garniture znale su da će taj trenutak jednom doći, ali kao da su svim silama želele da ne budu one u situaciji da to moraju da učine i sprovedu.\nDramaturgija istorije učinila je da će to pasti u zadatak upravo onima čija je politika od pre deceniju i po dovela do kulminacije kosovske krize – do rata i bombardovanja. Moguće je da u tome ima neke istorijske pravde\n20:40 Iz Njemačke se vratio u CG kako bi ulagao u domovinu\n20:10 LNA najavila ofanzivu na Tripoli


“RADIJATOR” POKLONIO VRTIĆU KOTAO ZA GREJANJE · Kraljevo.online\nNASLOVNA VESTI “RADIJATOR” POKLONIO VRTIĆU KOTAO ZA GREJANJE\n“RADIJATOR” POKLONIO VRTIĆU KOTAO ZA GREJANJE\nKraljevo – Preduzeće “Radijator inženjering”, potpisalo je ugovor sa Predškolskom ustanovom „Olga Jovičić Rita“ o donaciji opreme za izradu kotlarnice na pelet.\nVlasnik firme „Radijator“ Rade Janić rekao je u Gradskoj upravi prilikom potpisivanja ugovora kojem je prisustvovao i gradonačelnik Kraljeva Tomislav Ilić, da je poklonjen kotao snage 250 kW, sa ciklonom i sistemom automatskog otprašivanja.\n“Novi vrtić nije mogao da počne da radi više od godinu i po dana zbog grejanja. Zbog toga je trpeo veliki broj dece iz Kraljeva koja čekaju na upis. Radove u kotlarnici završićemo za dvadesetak dana”, rekao je Janić, naglašavajući da slične kotlarnice godinama ugrađuju u zemljama zapadne Evrope.\nDirektorka Predškolske ustanove Gabrijela Čmerić zahvalila se na, kako je rekla, veoma vrednoj donaciji i najavila je da će novi vrtić u Kraljevu početi da radi od naredne školske godine.\nNASILNIČKO PONAŠANJE POD DEJSTVOM DROGE\nU KRALJEVO STIŽU PAMETNA ELEKTRIČNA BROJILA


Šta smo imali - 2013. - Istinomer\nPotpisivanje Briselskog sporazuma sa Prištinom u aprilu jedna je od vesti koja je obeležila politički život Srbije u 2013. Kako se navodi u izveštaju Ketrin Ešton, ovaj sporazum bio je jedan od važnih koraka ka približavanju Srbije EU i dobijanju datuma za početak pregovora. Dugo najavljivana rekonstrukcija Vlade završena je u septembru, a u ministarske fotelje je tada selo novih 11 ministara. Tada je i zvanično URS otišao u opoziciju, a SNS i SPS ušli u novi koalicioni sporazum. Srpske opštine učestvovale na novembarskim kosovskim zborima. Lokalni izbori su protekli u atmosferi nasilja i pretnji, a tek posle drugog kruga izabrani predstavnici vlasti u opštinama u kojima je većinsko stanovništvo srpsko.\nU godini za nama ekonomija je bila jedna od tema koju su političari voleli da ističu kao najvažniju. To opredeljenje potvrđuje i izjava vicepremijera Aleksandara Vučića da budućnost Srbije zavisi od razvoja ekonomije i da su zapošljavanje i razvoj privrede najvažniji zadaci aktuelne vlade. Međutim, nezaposlenost nije smanjena, a razvoj privrede je, uglavnom, ostao na nivou najava velikih investicija. Među najznačajnijim su sigurno one koje su došle iz Ujedinjenih Arapskih Emirata. Samo u fabriku čipova trebalo bi da se investira četiri milijarde dolara. Najavljuje se da će Srbija postati „malo balkansko čudo“ ako u saradnji sa UAE do kraja sprovede planove o izgradnji fabrike čipova i delova za avione. Pored ovih investicija, najavljeno je da će i svetski poznata kompanija „Boš“ otvoriti fabriku u Šimanovcima u novembru, međutim to se nije desilo. Ipak otvoreno je nekoliko fabrika – u Inđiji „Grundfus“, fabrika peleta kod Brusa, u Odžacima je fabriku otvorila poznata kanadska kompanija „Magna internešenel“…\nPotpisan je ugovor o strateškom partnerstvu sa UAE, a kompanija iz UAE- Etihad preuzela je upravljanje avio-kompanijom „Er Srbija“, naslednicom JAT-a. Izvoz je povećan. Procenjeno je da će fabrika „Fijat automobili Srbija“ ostvariti izvoz od 1,5 milijardi evra. Međutim, to sve nije bilo dovoljno da građani osete poboljšanje. Bolji život nećemo imati ni sledeće godine, već tek 2015, tako najavljuje zvezda rekonstruisane vlade – novi ministar finansija Lazar Krstić. Kako bi ostvario taj cilj Krstić je odlučio da u 2014. smanji plate u javnom sektoru i poveća nižu stopu PDV-a sa osam na deset odsto.\nGodinu su obeležili i protesti. Poljoprivrednici su blokirali puteve jer su bili nezadovoljni otkupnom cenom koji su za njihove proizvode nudili proizvođači ulja. Radnici kragujevačkog „Autoprevoza“ blokirali su put i prugu zbog neisplaćenih zarada. Na blokadu pruge odlučili su se i radnici pribojskog FAP-a u znak protesta zbog loše situacije u tom preduzeću.\nPotvrđivanje odluke ministara Evropskog saveta da Srbija konačno počne pregovore u januaru 2014, bio je jedan od najvažnijih događaja kada su u pitanju evrointegracije Srbije. Izveštaj visoke predstavnice EU Ketrin Ešton u kome se kaže da je Srbija ostvarila „impresivan“ napredak u dijalogu sa Prištinom, bio je dovoljan liderima evropskih zemalja da potvrde održavanje prve međuvladine konferencije 21.januara ove godine. U 2013. imenovana je i šefica pregovaračkog tima, Tanja Miščević. Tu poziciju je prihvatila u septembru, a očekuje se da će do prve međuvladine konferencije sastaviti i glavni pregovarački tim. U septebru su počeli i skrininzi, to jest procesi snimanja stanja kojima se utvrđuje usklađenost pravnog i ekonomskog sistema Srbije sa evropskim standardima.\nNajznačajniji događaj u energetskom sektoru u protekloj godini sigurno je početak gradnje Južnog toka u Srbiji. Srbija bi gasovodom trebalo da obezbedi sigurno snabdevanje ovim energentom, a deonica kroz Srbiju će koštati dve milijarde evra.\nDobili smo i veće cene elektične energije. Za domaćinstva u proseku 10,9 odsto i 12,8 odsto za privredu. Pored toga EPS je uveo i reprogram duga za struju tako da su svi dužnici mogli da ga plate na 12 do 120 mesečnih rata.Svi koji su se nadali da Srbija može da dobije najveći solarni park na svetu razočarali su se, jer ne samo da se ta investicija nije realizovala, nego je kompanija koja je planirala da ga izgradi, „Sekjurum ekviti partners“ tužila Srbiju. Kompanija tvrdi da Srbija nije ispunila svoj deo obaveza i traži odštetu od 160 miliona evra. Pred kraj godine potpisan je ugovor sa kineskom kompanijom CMEC o gradnji trećeg bloka termoelektrane „Kostolac B“ i o proširenjeu ugljenokopa. Vrednost ugovora je 715,6 miliona evri i njime će Srbija dobiti prvu termoelektranu, posle 20 godina.\nProsveta i nauka\nPoništenje rezultata male mature zbog krađe testova, svakako je događaj koji je obeležio 2013. u sferi obrazovanja. Tokom rekonstrukcije Vlade, u avgustu smenjen je resorni ministar Žarko Obradović. U međuvremenu je za ministra prosvete postavljen Tomislav Jovanović. On je za učenike koji u 2014. budu upisivali srednju školu najavio novi sistem polaganja završnih ispita, u okviru kojih će se, osim srpskog i matematike, polagati i kombinovani test, u kome će se naći pitanja iz pet predmeta: istorije, biologije, geografije, fizike i hemije. Đaci iz Srbije su, prema najnovijim rezultatima testiranja,osvojili ispodprosečan rezultat i zauzeli 41. od 57 mesta.\nNezadovoljni svojim statusom, naučnici su ovog leta protestovali i posle nekog vremena postigli samo delimično zadovoljavajući dogovor sa Ministarstvom prosvete, nauke i tehnološkog razvoja. Dva naučno-tehnološka centra u Beogradu, odavno najavljivana, i dalje nisu završena. Istraživačka stanica Petnica suočava se sa gotovo redovnim problemima u finansiranju programa, ali je zastoj u isplati sredstava za ovu godinu prekinut u novembru.\nNi 2013. nije donela dobre vesti za zdravstvo. Pred kraj godine stigla je vest da je srpski zdravstveni sistem najgori u Evropi. Prema istraživanju Evropskog potrošačkog indeksa, Srbija je dobila 451 poen od maksimalnih 1000.\nJedno od važnih pitanja koje se pokrenulo prošle godine jeste i lečenje dece u inostranstvu. Slučaj devojčice Tijane Ognjanović pokrenuo je i priču o osnivanju posebnog državnog fonda koji će, ukoliko zaživi, zameniti skupljanje novca putem brojnih humanitarnih akcija. Ove godine dosta se pisalo i o listama čekanja za razne dijagnostike i operacije. Vesti da se u KC Kragujevac operacija kolena zakazuje za 2022. godinu, opet je pokrenula komentare o lošim sistemskim rešenjima lista čekanja koje, po mišljenju stručnjaka, otvaraju mogućnost za korupciju. Po najavama RFZO-a, problem će se rešiti naredne godine, kada će Fond početi da vodi liste čekanja, a pacijenti će biti preusmeravani u zdravstvene ustanove, u kojima mogu da dobiju odgovarajuću uslugu.\nNakon velikog kašnjenja, rad na medijskoj regulativi (Zakon o informisanju, Zakon o elektronskim medijima, Zakon o javnim servisima) donekle je ubrzan u drugoj polovini godini. Najavljeno je da bi Zakon o javnom informisanju mogao biti upućen Vladi već do kraja godine (što se nije desilo), a druga dva početkom 2014. Najavljeno je ukidanje plaćanja TV pretplate za javne servise i prelazak na budžetsko finansiranje. Ovim bi, rečeno je, trebalo da se doprinese boljem finansijskom položaju javnih servisa, jer se kroz pretplatu i marketing, kako se ističe, ne ostvaruju dovoljni prihodi. Nakon smrti Aleksandra Tijanića, za v.d. generalnog direktora RTS postavljen je Nikola Mirkov. Medijsku scenu obeležio je i težak ekonomski položaj većine medija i dalja tabloidizacija sadržaja. Zabeleženi su i slučajevi cenzure i autocenzure, uključujući i medije na Internetu. Nekoliko puta krajem godine već objavljeni tekstovi su skidani sa različitih portala, zbog sadržaja koji, kako se pretpostavlja, politički ili iz drugih razloga nekome nisu odgovarali.\nKultura je u 2013. godini nekoliko puta bila u centru pažnje celokupne javnosti. Na žalost povodi su bili češće negativni nego pozitivni. Iznenađenje je pak bila visina budžeta, koji je iznosio rekordno niskih 0,62 odsto od ukupnog budžeta. Kada se zna da je tri četvrtine sredstava namenjeno za namirivanje osnovnih potreba poput plata i komunalija situacija je još dramatičnija. Tako se dogodilo da nije izdvojen ni dinar za film u Srbiji, kao i za Oktobarski salon, dok su sredstva za Bitef i Palićki filmski festival prepolovljena. Na nuli je bio i festival od nacionalnog značaja „Nišvil“, međutim posle pritiska javnosti i medija tadašnji ministar Petković je odlučio da pomogne ovoj manifestaciji sa tri miliona dinara.\nZa produkciju crkveno-istorijskog spektakla “Konstantin“, koji je izveden samo jednom, potrošeno je 11 miliona dinara, što je izazvalo buru komentara u stručnoj javnosti.\nIako je Zakon o kulturi donet još 2009. i dalje nisu usvojena brojna podzakonska akta koja bi omogućila da zakon funkcioniše u punom obimu. Takođe, prošla je još jedna godina u kojoj nije donesena Strategija razvoja kulture koja bi trebalo da bude krovni dokument razvoja u desetogodišnjem periodu. Podsetimo Strategija je trebalo da bude usvojena najkasnije 2010.\nOdluka da novi ministar bude Ivan Tasovac primeljena je sa prilično simpatija u javnosti. Bivši direktor Beogradske filharmonije obećao je profesionalizaciju kadrova u kulturi, poboljšanje rada i jačanje institucija i transparentnost u donošenju zakona. Smenjen je pomoćnik ministra zadužen za medije Dragan Kolarević, zbog netransparentnog rada na izradi medijskih zakona i nepoštovanju rokova za završetak tog procesa, a naloženo je raspisivanje konkursa za imenovanje direktora Ustanova kulture, dok je otkup knjiga po prvi put postao javna stvar.\nFinansijsko stanje u kulturi biće nešto bolje u 2014. godini, jer budžet iznosi 16,09 milijardi, odnosno skoro 10 milijardi više nego godinu dana ranije. Ipak, kada se od budžeta odbije 7,5 milijardi namenjenih za funkcionisanje javnih TV servisa dolazi se do oko 2,5 milijardi dinara više dinara nego 2013. godine.\nFoto: Marko Živković/ Twitter\nPo četvrti put u poslednjih pet godina zabranjena je Povorka ponosa. Razlog je, kao i do sada, bila bezbednosna procena.\nPrema istraživanjima rađenim među srednjoškolcima primećen je veliki stepen netolerancije prema drugačijima. Pre svega prema LGBT osobama, Romima i Albancima.\nU odnosu na raniji period 2013 godinu obeležio je i netrpeljivost građana prema azilantima koji iz ratom ugroženih područija pokušavaju da se dokopaju Evropske unije. Tako je u Obrenovcu zapaljena jedna baraka namenjana smeštaju azilanata, dok su u Mladenovcu građani blokirali put zbog plana da se azilanti smeste u napuštenu kasarnu. Na kraju, azilanti su premešteni u Sjenicu, gde su primljeni sa više dobrodošlice.\nVojni rezervisti iz 90-ih su sa svojom tužbom stigli do poslednje instance – Strazbura.\nBriselski sporazum cenzura Južni tok mala matura


Putin glasao na lokalnim izborima u Moskvi - Sputnjik Srbija\n12:41 16 Decembar 2019\nPutin glasao na lokalnim izborima u Moskvi\n09:20 08.09.2019 (osveženo 09:43 08.09.2019) Preuzmite kraći link\nPredsednik Rusije Vladimir Putin stigao je u nedelju ujutro na biračko mesto u Ruskoj akademiji nauka da bi glasao na izborima za moskovsku Gradsku dumu.\nNakon glasanja Putin je, na pitanje novinara da li bi trebalo da bude veći broj kandidata, odgovorio da nije važno koliko je kandidata, već koliko je kvalitetan njihov rad posle izbora.\nRuski lider tradicionalno glasa upravo na ovom biračkom mestu broj 2151: to je bio slučaj i na predsedničkim izborima 2000, 2004, 2008, 2012. i 2018. godine.\nBiračka mesta za izbore za poslanike moskovske Gradske dume otvorena su u 8 časova po lokalnom vremenu, a glasači će moći da izvrše svoju građansku dužnost na 3.600 biračkih mesta. Na izborima za poslanika moskovske Gradske dume učestvuje 225 kandidata.\nPredsednik Rusije Vladimir Putin glasa na lokalnim izborima u Moskvi\nU Rusiji se 8. septembra održavaju lokalni izbori u 85 regiona. Izbori će se održati u 13 zakonodavnih skupština, guverneri će na neposrednim izborima biti birani u 16 regiona, u 22 administrativna centra biraće se gradske dume, a u tri regionalna glavna grada biraju se predsednici opština.\nMoskva, lokalni izbori, Vladimir Putin\n11:28Rusija napravila sistem za predviđanje rata: Ako unesete podatke iz Jugoslavije, stiže obaveštenje


Održana 3. sjednica Komisije za finansije i budžet Predstavničkog doma\nNa 3. sjednici Komisije za finansije i budžet Predstavničkog doma Parlamentarne skupštine Bosne i Hercegovine (PSBiH) usvojen je, u prvoj komisijskoj fazi, Prijedlog zakona o izmjenama i dopunama Zakona o finansiranju institucija BiH, čiji je predlagač Vijeće ministara BiH.\nKomisija je odgodila izjašnjavanje o principima Prijedloga zakona o dopuni Zakona o akcizama u BiH, čiji je predlagač poslanica Aida Baručija, te zatražila od Upravnog odbora Uprave za indirektno oporezivanje BiH da u najkraćem roku dostavi mišljenje o ovom Prijedlogu zakona.\nKomisija je odgodila izjašnjavanje i o principima Prijedloga zakona o izmjenama Zakona o platama i naknadama u institucijama BiH, čiji su predlagači poslanici Mirjana Marinković Lepić i Predrag Kojović. Komisija je od Ministarstva finansija i trezora BiH zatražila da u najkraćem roku dostavi mišljenje o ovom Prijedlogu zakona.\nS dnevnog reda skinuto je razmatranje principa Prijedloga zakona o dopuni Zakona o akcizama u BiH, čiji je predlagač Vijeće ministara BiH. Komisija je preporučila da se o tekstu ovog Prijedloga zakona obavi dodatno usaglašavanje između Vijeća ministara BiH i Uprave za indirektno oporezivanje BiH.\nKomisija se nije izjasnila o Nacrtu budžeta Ureda za reviziju institucija BiH za 2020. godinu. S tim u vezi, Komisija je zadužila Kolegij Komisije da do naredne sjednice sa Uredom za reviziju institucija BiH i Ministarstvom finansija i trezora BiH usaglasi Nacrt budžeta Ureda za reviziju institucija BiH.\nUsvojen je Izvještaj o aktivnostima Ureda za reviziju institucija BiH za 2018. godinu.\nK znanju je primljena Informacija o Planu revizije za 2019/2020. godinu.\nUsvojen je Izvještaj o radu Komisije za finansije i budžet Predstavničkog doma PSBiH za 2018. godinu, kao i Izvještaj o radu Komisije za finansije i budžet Predstavničkog doma PSBiH za 2019. godinu.\nUsvojen je i Orijentacioni radni plan Komisije za finansije i budžet Predstavničkog doma za period januar – decembar 2020. godine. (kraj)


Brendovi.com - Fila\nFila otpočinje svoj život 1911. u prtinama italijanskih Alpa. Tkanine koje vode poreklo od lokalnog znanja, proizašlog iz umetnosti proizvodnje sofisticiranih materijala, odišu prizvukom planinskog pejsaža i razuđene mediteranske obale.\n1973. godine FILA je redefinisala koncept sportske odeće, uvodeći ojačani pamuk na teniske terene po prvi put.\nInspirišući se evropskim osećajem za lepo i čistim dizajnerskim instiktom,brend FILA kreira sofisticirane, vrhunske proizvode, vredne italijanskih korena, sa tananim ukusom za ono što je lepo na ovom svetu.\nPut od prošlosti u budućnost, kroz istoriju inovacije, dizajna i stila.\nIstorija, otkrivena u Vintage kolekciji, predstavlja kosmopolitsku ikonu sportske odeće, koja je diktirala trendove na teniskim terenima sedamdesetih.\nBudućnost, interpretirana u osećaju za detalje i elegantnom stilizmu kolekcije Gold, kolekcije koja je zaista zlatna, i u imenu i u pojavi.\nNajmanji zajednički sadržilac koji je sadržan u ove dve kolekcije je prepoznatljivi logo slova F u kvadratu, koji u Vintage kolekciji sadrži klasične plavu, crvenu i belu boju, dok u Gold liniji, logo se sjaji zlatnom bojom.\nSve linije su oličenje savremenog italijanskog stila, kreirane za zaljubljenike u sport, kao i za svakog ko svoj individualni stil vezuje za sport.


Desničari u skupštini Srbije, LGBT zajednica u strahu\nPoster desničarskog Srpskog pokreta Dveri\nMeđunarodni dan borbe protiv homofobije, transfobije i bifobije, koji se obeležava 17. maja, LGBT zajednica u Srbiji dočekuje sa problemima sa kojima se sučava godinama unazad. Osim toga, posle dve uspešno održane Parade ponosa u Beogradu, deo ove populacije strepi šta će po njihova, ionako krhka prava, doneti partije ekstremne desnice koje su ušle u parlament Srbije.\nNakon što su Srpski pokret Dveri, Srpska radikalna stranka, Demokratska stranka Srbije – među kojima prve dve spadaju u ekstremnu desnicu – dobile fotelje u Narodnoj skupštini, LGBT aktivisti se boje da bi javni diskurs mogao biti zagađen govorom mržnje.\n„Mi pretpostavljamo da će biti otpora i negativnih komentara. Taman smo malo smirili tenzije i naučili nečemu ljude u toj skupštini, a sada se to vraća unazad“, kaže Boban Stojanović, jedan od organizatora Parade ponosa.\nNjegov strah nije neosnovan, ako se ima u vidu da Dveri od 2009. organizuju protest protiv Parade ponosa, a da je lider ovog pokreta Boško Obradović pre dve godine na Trgu Republike dao ovo obećanje:\n“Kada se Dveri budu pitale i odlučivale, a taj trenutak nije uopšte toliko daleko koliko oni misle, gej parade će biti zabranjene na 100 godina kao u Rusiji.”\nIako deli strepnju zbog ovakvih političkih tendencija, Anita Mitić, direktorka Inicijative mladih za ljudska prava, smatra da je ipak bolje što desničarima nije ostala ulična i vaninstitucionalna borba.\n“Drago da sad konačno postoji neki prostor sa nekim određenim pravilima za delovanje te desnice i da nije to marginalizovano, pa samim tim i popularnije”, kaže naša sagovornica, te dodaje:\n“Ovo zaista jeste važna tema sa stanovišta LGBT prava, jer Dveri zaista jesu zasnovale svoje celo političko delovanje na protivljenju Prajdu. Tako da se nadam da neće dovesti do toga da se zabrani Prajd ili da se u skupštini poziva na linč i nasilje nad LGBT osobama, ali ovo je, ipak, Srbija i moramo biti oprezni.”\nPsihološko nasilje, diskriminacija i izolacija\nU takvoj Srbiji, nasilje, diskriminacija i strah su tri najbolnija problema sa kojom se LGBT populacija suočava, kaže Boban Stojanović.\n„Ako se tome doda da su ljudi koji pripadaju LGBT zajednici ljudi kao i svi drugi i da se suočavamo sa finansijskim, zdravstvenim i svim drugim problemima, onda mogu da konstatujem da kvalitet života LGBT osoba nije na zavidnom nivou i da, pored svega onoga s čim može da se suoči bilo koji građanin ili građanka Srbije, mi svakodnevno živimo u strahu ne samo od ekonomske situacije, već i od toga da li će nas neko prebiti ili neće“, ocenjuje Stojanović.\nPoverenica za zaštitu ravnopravnosti Brankica Janković ocenila je povodom 17. maja, Međunarodnog dana borbe protiv homofobije i transfobije, da su ove tendencije i dalje prisutne u Srbiji.\n"I pored činjenice da su dve Parade ponosa i Trans prajd održani bez incidenata, kao i da su teme posvećene poštovanju prava LGBT osoba prisutnije u javnosti i da postoji izvestan napredak u poboljšanju položaja ove populacije, činjenica je da su homofobija i transfobija i dalje prisutne u našem društvu", navela je Brankica Janković.\nJedan od problema je i legislativa. Saša Gajin iz Centra za unapređenje pravnih studija podseća da u Srbiji još uvek nije usvojen zakon o istopolnim zajednicama.\n“Mislim da je neophodno što pre pristupiti usvajanju te vrste pravne regulative, pre svega da bi se omogućilo ostvarivanje prava LGBT zajednici, ali i da bi se naš pravni sistem harmonizovao sa standardima koji već preovlađuju u okviru Evrope i posebno Sjedinjenih Država”, rekao je Gajin na tribini “Homofobija u Srbiji: Kuda plovi ovaj brod?”, održanoj 17. maja u Medija centru.\nMarijana Stojčić, sociološkinja i saradnica na istraživanju koje je sproveo Centar za kvir studije o stepenu homofobije u Srbiji, kaže da je ohrabtrujuće to što, u odnosu na prethodne ankete, većina ispitanika odbacuje direktno fizičko nasilje prema homoseksualnim osobama.\n„Međutim, zabrinjava to što se jako često drugi oblici nasilja koji su mnogo suptilniji – kao što su psihološko nasilje, diskriminacija i izolacija – ili ne prepoznaje kao nasilje ili postoji sklonost da se posredno opravdava i da se umanjuju njihovi efekti.“\nParada ponosa uspešno je organizovana prethodne dve godine, a 2016. bi trebalo da bude održana 18. septembra.\nParada ponosa: Srbija da usvoji zakon o istopolnim brakovima\nUživo - Održana Parada ponosa: Posveta toleranciji i pravu na različitost


Kralj Petar II ponovo u Srbiji, sahrana na Oplencu (VIDEO) – Nadlanu.com\nKralj Petar II ponovo u Srbiji, sahrana na Oplencu (VIDEO)\nObjavljeno 22. jan 2013. / 19:25:35\nPosmrtni ostaci kralja Petra II Karađorđevića dopremljeni su danas oko 14 sati u Beograd, čime je posthumno okončano sedam decenija dugo izgnanstvo poslednjeg srpskog monarha.\nPosmrtne ostatke kralja Petra, koji je preminuo i počivao u SAD, na beogradskom aerodromu "Nikola Tesla" dočekali su članovi porodice Karađorđević, član Komiteta za prenos posmrtnih ostataka članova Kraljevske porodice i savetnik predsednika Republike Oliver Antić, predstavnici Vlade Srbije, kao i predstavnici Vojske Srbije. Ispred zgrade Aerodroma okupilo se manji broj monarhista i poštovalaca porodice Karađorđević, među kojima je i bivša predsednica Republike Srpske Biljana Plavšić.\nKovčeg sa ostacima kralja Petra privremeno će biti pohranjen u Crkvi Svetog Andreja Prvozvanog u Dvorskom kompleksu na Dedinju, gde je patrijarh Srpske pravoslavne crkve Irinej danas služio zaupokojenu liturgiju.\nDatum sahrane kralja Petra II Karađorđevića u porodičnoj kripti na Oplencu još nije utvrđen, ali će poslednji srpski monarh kraj svojih predaka najverovatnije biti položen do maja, kada stignu posmrtni ostaci još tri člana kraljevske porodice. Datum sahrane biće određen u dogovoru sa SPC, predsednikom Srbije Tomislavom Nikolićem, Vladom Srbije i drugim kraljevskim kućama.\nVlada Srbije je u septembru prošle godine donela odluku o obrazovanju Organizacionog odbora za prenos posmrtnih ostataka članova porodice Karađorđević u porodičnu kriptu Crkve Svetog Đorđa na Oplencu, a za predsednika Odbora imenovan je predsednik Srbije Tomislav\nKralj Petar II bio je najstariji sin kralja Aleksandra I i Kraljice Marije od Jugoslavije, rođen je u Beogradu, 6. septembra 1923. godine, obrazovanje je započeo u kraljevskom dvoru u Beogradu, posle čega je upisao školu Sandroid u Engleskoj, odakle se vratio posle ubistva svoga oca u Marselju, 1934. godine.\nPošto je u vreme atentata kralj Petar II imao samo 11 godina, kraljevsko upravljanje zemljom preneto je na namesništvo. Početkom Drugog svetskog rata Kraljevina Jugoslavija našla se okružena zemljama koje su se pridružile silama osovine, kao saveznice nacističke Nemačke, a odluka regenta kneza Pavla da potpiše ugovor o nenapadanju sa nacističkom Nemačkom izazvala je žestoke proteste u zemlji, koji su 27. marta 1941. doveli do krize vlade i puča.\nKralj Petar II je, nakon što je Jugoslavija okupirana, bio je primoran da, zajedno sa vladom, emigrira prvo u Grčku i Palestinu, zatim u Egipat, a u junu 1941. godine se u Londonu pridružio drugim monarsima i liderima evropskih država koji su izbegli pred nacističkom okupacijom.\nNa Drugom zasedanju AVNOJ-a je 1943. godine kralju i vladi u izbeglištvu zabranjen povratak u zemlju do završetka rata, odnosno do trenutka kada će o državnom uređenju Jugoslavije odlučivati njeni građani, što je i učinjeno 1945. godine kada je referendum ukinuta monarhija, a Jugoslavija postala republika. Kralj Petar II nije nikada abdicirao, u izgnanstvu je najpre živeo u Londonu, a poslednje godine života proveo je u Americi, gde je posle duge i teške bolesti umro 1970. godine, od kada su njegovi ostaci počivali u Crkvi Svetog Save u Libertvilu u državi Ilinois.


Optuženi pred sudom za zločine OVK mogu da se ponašaju kako žele - Sputnjik Srbija\n17:01 04.01.2019 Preuzmite kraći link\nRemzi Šalja, jedan od lokalnih komandanata Oslobodilačke vojske Kosova, pobegao je sa Kosova posle poziva koji mu je uputilo Tužilaštvo specijalnog suda, pred kojim će se voditi procesi protiv bivših pripadnika OVK. Vlasti na Kosovu ne znaju gde se Šalja nalazi i kako je napustio ovu teritoriju, što je pomalo smešno, jer su svi kojima je Specijalizovano tužilaštvo dostavilo poziv da se pojave pred ovim sudom pod prismotrom kosovskih službi bezbednosti.\nDa li ovo može da postane model ponašanja potencijalnih svedoka ili optuženih koje je Sud za zločine OVK pozvao ili namerava da pozove? Odnosno, da li je sud koji bi trebalo da procesuira zločine koje su počinili teroristi OVK na putu da postane samo deo predstave za javnost?\nAdvokat Goran Petronijević nema dilemu da je ovo budući model ponašanja koji će biti primenjivan svaki put kada sud bude pozvao nekoga ko „ne treba da se pojavi“.\n„Naravno da nije pobegao. Sve je to urađeno u dogovoru sa kosovskim organima i njihovim službama bezbednosti. Ne postoji mehanizam niti obaveza suda, kao ni organa vlasti na Kosovu i Metohiji da obezbede prisustvo potencijalnih osumnjičenih pred ovim sudom“, objašnjava advokat Petronijević.\nUpravo zbog ovog poslednjeg, Petronijević duboko veruje da je sve vezano za ovaj sud samo predstava.\n„Svako ko ne bude trebalo da se pojavi pred sudom neće se ni pojaviti, nego će mu se obezbediti dupla dokumenta, drugi identitet i smestiće ih verovatno u Albaniju… Nikome neće biti dostupni, jer niko neće ni znati gde su. Tako da su taj sud, njegova delatnost i rezultati koje će pokazati samo farsa“, uveren je naš sagovornik.\nJedino što bi ovo moglo da promeni, dodaje Petronijević, jeste da se promeni mehanizam kojim bi privremeni kosovski organi vlasti primorali one koje sud potražuje da se pojave pred sudom ili da ih, ukoliko se sami ne odazovu, privedu, uhapse… Upravo onako kako je Srbija imala obavezu da postupa kada je reč o Haškom tribunalu.\n„U takvoj situaciji oni bi imali problem, jer bi morali da objašnjavaju zbog čega je neko nestao“, napominje Petronijević.\nNaš sagovornik kaže da su, s obzirom da se sve sa ovim sudom oteglo, Albanci imali dovoljno vremena da dobro prostudiraju sve mogućnosti, da izbegnu određene stvari, kao što su imali i tokom mandata Haškog tribunala.\nSpecijalni sud za zločine OVK uputio je Šalji poziv za saslušanje sredinom decembra, ali je bivši komandant OVK odmah rekao da se neće pojaviti u Hagu.\nKancelarija specijalnog tužioca Suda za zločine OVK najavila je da će u januaru ispitati najmanje 10 bivših vojnika takozvane Oslobodilačke vojske Kosova. Među njima je i nekoliko glavnih figura ove vojske, a prvi koji bi trebalo da krene put Haga 9. januara je bivši lider OVK, glavni komandant Suljejman Seljimi.\nSud, begunac, mehanizam, Hag, svedoci, Goran Petronijević, Kosovo i Metohija, Srbija


Kikindsko porodilište među najboljima u Srbiji ocenile pacijentkinje – TV Kikinda\nKikindsko porodilište među najboljima u Srbiji ocenile pacijentkinje\nPrema oceni portala bebac.com kikindsko Porodilište u rangu sličnih bolnica nalazi se među prva tri u Srbiji. Pomenuti portal u proteklih deset meseci spoveo je istraživanje o tome kakva su porodilišta u Srbiji, a ocene rada davale su pacijentkinje.\nU istraživanju društveno angažovanog portala bebac.com učestvovalo je oko hiljadu porodilja. Njihov zadatak bio je da ocenom od jedan do pet daju svoje mišljenje o prijemu u porodilište, odnosu lekara prema njima, ljubaznosti babica, iskustvu na porodođaju, podršci mami i bebi, ishrani, higijena na odeljenju. Objavljeni rezultati pokazuju da je Porođajno odeljnje Opšte bolnice proglašeno za najbolje po odnosu babica prema porodiljama, koje su ovaj kriteruijum ocenile ocenom 4,52.\n-Drago nam je što su pacijentkinje visokom ocenama ocenile rad porođajnog odeljenja koje je proteklih godina uređeno, kupljeni su novi aparati, poboljšna je ishrana porodilja, tako da nam je ovo podstrek da još bolje nastavimo da radimo – rekao dr Predrag Veljković, načelnik ginekološko-akušerskog odeljenja.\n30 novembra, 2016 Aleksandra Djuran\n← Deda Mraz i ove godine donosi kutiju želja U Kikindi obeležen Svetski dan borbe protiv HIV-a →


Nestvaran meč u Senti, 12 golova, TSC pao u penal-seriji, uz dva igrača manje! - Sportske.net\nAko niste gledali, mnogo ste propustili...\nSASTAVI - Sabo ostavio Silađija na klupi, Rumuni bez rezervnog golmana?!Neverovatno! Potcenjivačka izjava Zvezdine legende o TSC-u!UEFA potvrdila, evropski fudbal se igra u Senti, velika šansa za TSC!Rumuni u haosu, Bačka Topola nadomak Lige Evrope!?TSC bi da nastavi evropsku bajku, zadatak težak, ne i nemoguć!\nFudbaleri TSC-a nisu uspeli da se plasiraju u treće kolo kvalifikacija za Ligu Evrope, pošto su večeras u neverovatnom meču u Senti eliminisani od rumunskog FCSB-a posle penal-serije.\nRezultat za rubriku ''Verovali, ili ne'' - posle regularnih 90 minuta bilo je 4:4, na kraju produžetaka 6:6, a TSC je meč zavrđio sa dva igrača manje!\nBrojčanu prednost FCSB koristi već posle pet minuta igre u drugom poluvremenu, kada je Man izjednačio na 2:2, ali već u narednom minutu TSC vraća prednost posle prekida, kada se Antonić najbolje snašao pred golom nesigurnog i neiskusnog golmana Dukana - 3:2.\nMeđutim, ''promaja'' u odbrani TSC-a je preterano duvala večeras, pa gosti u 63. minutu stižu i do jedanaesterca koji je skrivio Balaž, a Denis Man sa bele tačke pogađa za 3:3.\nDelovalo je da će regularni tok meča biti završen tim rezultatom, ali onda je uslediola prava ''ludnica'' u nadoknadi vremena.\nNajpre u drugom minutu nadoknade Balaž postiže autogol, nespretnom reakcijom posle centaršuta gostiju sa leve strane, ali na drugoj strani odmah uzvraća kapiten Tomanović. Prihvatio je na grudi dugu loptu koja mu je bila upućena, okrenuo se i poslao je u donji levi ugao Dukanovog gola - 4:4!\nGosti odmah to koriste i već u sledećem napadu Man pogađa za 4:5. Na izmaku snaga bili su dmaći fudbaleri, ali već u sledećem minutu Janko Tumbasević donosi novo izjednačenje TSC-u - 5:5!\nTim rezultatom se ušlo u drugi produžetak, a kada je Petre i 108. minutu pogodio za 5:6, delovalo je da više nema nade za TSC. Ali, tako nisu bislili Banjac i kapiten Tomanović, koji je odlično ispratio akciju i centaršut svog saigrača i udarcem glavom sa oko pet - šest metara smestio loptu u mrežu za 6:6!!!\n1. serija, Tomanović 1:0 za TSC - Morucan 1:1\n2. serija, Zec 2:1 - Perijanu 2:2\n3. serija, Banjac neprecizan, brani Dukan - Panciru 2:3\n4. serija, Antonić 3:3 - Petre 3:4\n5. serija, Đurić 4:4 - Man 4:5, Steaua ide dalje!


Politika nije šturo sricanje za i protiv kako bi voleo Dragan Djilas\nDragan Djilas na medijima pod svojom komandom i kontrolom izneo autorski tekst na uvid javnosti u kome sugeriše da bi trebalo svesti politiku na terminologiju za i protiv. To nikad nije bilo moguće niti će biti moguće, čak ni na nivou saveta mesne zajednice se obrazlažu različita pitanja ne dozvolivši da se svede na za i protiv. Toliko je dugo u politici Djilas da ne zna to, medjutim usled očiglednog nedostatka energije i rada, lakše mu je da iz toplog dnevnog boravka izdiktira stavke protiv čega je, nego li da „udje“ medju narod i predstavi sopstvenu političku platformu, da iznese ono za šta se zalaže, program i rešenja.\nTo mu je neuporedivo teže učiniti iz čitavog niza razloga, medju prvima je treba imati sopstvenu politiku, drugo, treba se obratiti oči u oči narodu kojem je kristalno jasno kakve je posledice trpeo nakon vladavine pomenutog Dragana Djilasa.\nNavodivši beskrajan niz nekakvih teza kojima bi poručio narodu da se opredele na izborima, neočekivano istupa i sa primitivim rečnikom, za koji se ne bi trebao naći u izražavanju kod jednog političara koji pretenduje na najviše funkcije, bilo državne bilo one gradske.\nPredstavivši naravno kao sve crno i sve loše ono što radi aktuelna vlast, valjda želi da inicira kod nekoga sopstveno „poštenje“, da svede politiku na crno – belo, kao da je to moguće i da igde postoji tako nešto, primenilo bi se u političkom životu, negde! Međutim, to je jednostavno odbrambeni mehanizam, po kom usled sopstvenog manipulativnog pristupa politici, propagandnom zamešateljstvu, rezonuje Dragan, da ne postoji kvalitetniji način da ga iko čuje i poveruje mu, osim što bi uz medijsku mašineriju blatio i ocrnio sve, ali bukvalno sve ono što predstavlja trenutna vlast, naravno oličena u predsedniku države Vučiću, jer da se ne lažemo, to mu je glavni i nedostižni politički oponent.\nDa mu nije strano blaćenje Srba i Srbije, ništa novo nije! Uverili smo se prilikom posete Vašingtonu, gde je bez ustručavanja, Srbe sa najosetljivije tačke srpstva, sa Kosova i Metohije, nazvao kriminalcima i neradnicima. Dakle ovo besmisleno nabrajanje za i protiv Draganu je verovatno na pamet palo, uoči referenduma, na kom se jedino inače opredeljuje za i protiv.\nNe bi imalo ikakvog smisla temeljnije analizirati crtice i teze iznete u tom Draganovom autorskom tekstu, jer tu je stvorio tendenciju da obesmisli ozbiljna dršavna i društvena pitanja a to je svakako opasnost pojednostavljivati složene političke i ekonomske procese na amaterski pristup izražavanja za i protiv.\nNećemo pominjati ni to da li su Beogradjani zaboravili vreme jednoumlja u gradu dok je vladao, da li su zaboravili rekonstrukcije raznih ulica i Bulevara..Nećemo ulaziti u razne kapitalne investicije dok je bio gradonačelnik, pa raznih Tašmajdanskih parkova, mostova i podzemnih kontejnera, da li su za ili protiv Srbi sa Kosova i Metohije za Dragana, da li treba zaraditi stotine milione evra dok si na vlasti, da postavimo retoričko pitanje ko je za a ko protiv, uprostili bi kod našeg naroda i sugrađana mišljenje o Draganu koje možda imaju a možda i nemaju.\nOstavljamo na slobodnu volju čitaocima da shvate tendenciju i nameru Dragana, jer pre svega sloboda misljenja je ustavna kategorija, a dodali bi da kod verujućeg naroda još ima i dublji smisao, jer se kaže da Bog je slobodu namenio čoveku!


Novi Mac OS X trojanac DevilRobber krade podatke i Bitcoins — Online Tržište\nNovi Mac OS X trojanac DevilRobber krade podatke i Bitcoins\nObjavio(la) admin u kategoriji Apple, Generalno, Software na dan 1. Novembra 2011. / ostavite komentar\nMnogo puta kada se neki softverski paketi nude besplatno, iza njih stoje prevaranti koji ih koriste kao mamac za širenje trojanaca i drugih zlonamernih programa među sistemima ljudi koji pokušavaju da izbegnu plaćanje za softver.\nOva praksa nije ništa novo, pre nekoliko godina pojavio se trojanac pod nazivom iServices koji je pronađen ugrađen u piratske kopije Apple iWork ‘09 paketa. On je kao i većina trojanaca pokušao da kontaktira remote servere i da pošalje lične podatke i preuzime zlonamerne datoteke na zaraženim sistemima.\nU poslednjih nedelju dana, još jedan sličan trojanac pod nazivom DevilRobber ili Miner-D pronađen je ugrađen u piratskim kopijama alata za manipulaciju slikama, Graphic Converter. To je popularan program kojeg je Apple imao u paketu sa Mac sistemima. Graphic Converter program je legitiman softver ali njegova kompromitovana verzije koja se pojavila na sajtovima za delenje sadržaja sadrže malware.\nKao i kod drugih trojanaca i ovaj novi takođe pokušava da ukrade lične podatke, međutim, njegov osnovni cilj je da iskoristi zaražene računare za falsifikovanje Bitcoin virtuelne valute.\nSvaki Bitcoin je sličan sertifikatu kojem je dat šifrovani potpis za pojedinca i koji se čuva u virtuelnom “novčaniku” za tog korisnika. Kada se Bitcoin prenosi drugom pojedincu, šifrovani potpis se prosleđuje novom korisniku i čuva u novčaniku tog korisnika, nudeći u suštini sličan vrednosni transfer kakav je u slučaju kada država sponzoriše monetarne sistema kao što su dolar ili evro.\nDa bi se napravio balans sistema, Bitcoin mreža ima programe pod nazivom Miners koji uzimaju u obzir broj izvršenih Bitcoin transakcija a potom stvara nove po stopi koja se bazira na korištenju. U suštini Miners (rudari) su slični Centralnim bankama jer prate broj novca u opticaju kako bi se sprečila veštačka inflacija ili deflacije.\nBitcoin valuta je ideja koju jedni smatraju veoma opasnom a drugi obećavajućom, ali, kao što postoji problem falsifikovanja stvarnih valuta tako postoje pokušaji da se falsifikuju i Bitcoins. Tome u prilog ide i postojanje Bitcoin Exchange servisa koji nude razmenu za robu ili konvertovanje u dolare, evre i još neke druge konvencijalne valute.\nS obzirom da operacija Bitcoin operacija rudarenja (Mining) zahteva praćenje brojnih transakcija tokom vremena, osobe koje stoje iza DevilRobber malware-a pokušavaju da simuliraju ovo tako što distribuiraju malware na brojne kompjutere i koriste procesore i GPU zaraženih sistema za pokretanje ogromnog broja paralelno procesiranih zadataka koji su potrebni za Bitcoin rudarenje.\nPored generisanja Bitcoins, DevilRobber malware takođe pretražuje inficirani sistem u potrazi za Bitcoin novčanikom korisnika u pokušaju da ga ukrade. On takođe uzima screenshot sistema i šalje ga na remote servere, zajedno sa ostalim informacijama do kojih može doći, uključujući sledeće:\nBrowser History koja može da sadrži web sajtove koji zahtevaju korisnički nalog\nOtključane podatake iz softvera za enskripciju TrueCrypt drive\n.bash_history datoteka terinala koja može da sadrži korisnička imena i adrese servera\nIako je broj malware-a za Mac drastično manji nego za Windows, njihov broj se ipak povećava pa se korisnicima savetuje da bi trebalo da povremeno skeniraju svoje sisteme u cilju ranog otkrivanja crva, virusa i ostalih zlonamernih programa. Neki od preporučenih skenera su Sophos, VirusBarrier i ClamXav, ali postoje i jošmnogu drugih opcija koje vam stoje na raspolaganju.\nTagovi: bitcoin, bitcoin rudarenje, DevilRobber, Graphic Converter, Mac. OS X, malware, trojanac, virtualna valuta, virus, zlonamerni programi\nLažna Android aplikacija krade vaše podatke\nNovi Mac trojanac predstavlja se kao PDF datoteka!\nOtkriven novi Android trojanac koji snima vaše razgovore\nTrojanac Geinimi napada Android uređaje


BiH: Planovi za nove izvore gasa\nRazvojni projekti prirodnog gasa\nPotpisom Memoranduma o razumijevanju INA i BH-Gas usaglasili su se o zajedničkim ciljevima te dogovorili saradnju na daljnjem unapređenju tržišta prirodnim gasom u Bosni i Hercegovini (BiH) kao i na stvaranju preduslova za isporuku prirodnog gasa iz transportnog sistema Hrvatske u transportni sistem BiH.\nDogovoreni budući partnerski odnos u poslovanju prirodnim gasom na tržištu BiH između Ine i BH-Gasa podrazumijevao bi da BH-Gas preuzima Inine isporuke prirodnog gasa nakon što se za to ostvare preduslovi, odnosno povežu transportni sistema dviju država.\nU tu svrhu BH-Gas planira izgradnju interkonekcija s gasnim sistemom Republike Hrvatske na tri mjesta.\nDIREKTOR BH-GAS-a: Moramo napraviti alternativu ruskom gasu\nNa sjeveru BiH bi se gasnisistema dviju zemalja povezali gasovodom Slobodnica-Brod-Zenica, na jugu gasovodom Zagvozd-Posušje-Novi Travnik s priključkom za Mostar, a na zapadu gasovodom Tržac-Bosanska Krupa s priključkom za Bihać.\nIstovremeno, a neovisno od buduće povezanosti gasnihsistema dvije zemlje, istražit će se mogućnost isporuke gasa i preko postojećih transportnih sistema susjednih zemalja.\nPrilikom potpisivanja Memoranduma o razumijevanju direktor BH-Gasa Jasmin Salkić je izjavio: „Time bi se omogućila diversifikacija izvora i pravaca snabdijevanja BiH prirodnim gasom. Strategija razvoja gasnog sektora BiH je zasnovana na razvijanju novih interkonekcija s gasnimsistemom Hrvatske što za cilj ima integraciju BiH u regionalno i evropsko tržište energijom. Memorandum predviđa stvaranje dugoročnih partnerskih odnosa.“\nINA je iskazala spremnost dostaviti BH-Gasu procjenu prodajne cijene prirodnog gasa u BiH kako bi se izradili elaborati o isplativosti potrebni za kreditiranje projekata od strane međunarodnih finansijskih institucija. U slučaju potrebe, INA će svojim znanjem i iskustvom pomagati BH-Gasu u razvoju gasnog sistema na području BiH.\nTvrtko Perković, operativni direktor Inina Istraživanja i proizvodnje nafte i plina je izjavio: „Naša uspostava partnerskih odnosa s BH-Gasom na razvoju plinskog sustava BiH značajno će doprinijeti i sigurnosti opskrbe zemlje prirodnim plinom. Također, ovi projekti prate energetske odredbe Europske unije i značajno doprinose stvaranju integriranih plinskih sustava s državama u regiji.“\nU okviru Memoranduma dogovoreno je da će intenzitet saradnje uvažavati direktive i uredbe Energetske zajednice zemalja Jugoistočne Evrope te pravne stečevine Evropske unije iz područja energetike.\n(Preneseno saopćenje BH-gasa)


Foto: Prva, jutro na prvoj / screenshot\n"Ljubav prema životinjama je odlučla da se vratim odakle sam pošao i trenutno imam 20 grla domaćeg brdskog konja. Krenuo sam sa dva, odnosno jednim parom konja u Nišu. Između ostalog sam vlasnik i skoro izumrle rase pasa silvana ili zmajeva", kaže Andrić koji je i predsednik Udruženja za zaštitu i čuvanje domaćih autohtonih životinja.\nA da bi prehranio tolike životinje, potrebno je i dosta novca. Subvencije pokrivaju jedan deo, dok se nada da će kroz svoje gazdinstvo, koje je zakupio od države, uspeti da obezbedi još hrane.\n"Da računamo u balama: Jenom konju je dnevno potrebna jedna bala, puta dvadeset, pa puta trideset dana... Ja hranu ne mogu da obezbedim, već je kupujem. Ove godine sam uzeo u zakup državno imanje, i nadam se da ćus smoći snage da sam obezbednim hranu za konje. Inače, konji su subvencionisani, dobijam 30.000 dinara po konju. Svi moji konji su poreklom sa boričke ergele, sa Borika, koja se nažalost ugasila, a bila je najpoznatija jugoslovenska ergela."\nArsen na jednom od konja iz svoje ergele\nPored konja, Arsen gaji i zaboravljenu autohtonu vrstu pasa iz Srbije, koju je njegovo udruženje pronašlo u okviru manastira.\n"To je silvan ili ti zmaj, pas koji je godinama čuvao srpska ognjišta, ali nažalost, trenutno u Srbiji ih ima stotinjak. Naše udruženje je počelo sa par komada koji smo našli po manastirima i darujemo ih našoj braći iz viteških udruženja kako bi rasu spasili i nadamo se da ćemo u tome uspeli", rekao je on u razgovoru za RTV Prva.\nFoto: jutro na prvoj, Prva / screenshot\nSilvan, stara srpska autohtona vrsta psa\nKako kaže, u grad se nebi nikada više vraćao, a sve oni koji požele da poput njega zamene gradsku vrevu mirnim seoskim životom, poziva kod sebe.\n"Zadovoljan sam i presrećan. Preporućujem svima koji nemaju šta da rade u gradu, neka dođu, eto, ja ću ih primiti kod mene, neka se vrate korenima.", rekao je on na kraju razgovora.


Nikolić sa Pahorom o predstojećem susretu „Brdo procesa“ - 03.06.2015, Sputnik Srbija\nNikolić sa Pahorom o predstojećem susretu „Brdo procesa“\nPredsednik Srbije Tomislav Nikolić razgovarao je sa slovenačkim kolegom Borutom Pahorom o nastavku bilateralnih odnosa i unapređenju ekonomske saradnje, kao i o... 03.06.2015, Sputnik Srbija\n16:35 03.06.2015 (Osveženo: 16:19 05.10.2015)\n© Foto : Rade PrelićBorut Pahor i Tomislav Nikolić\nPredsednik Srbije Tomislav Nikolić razgovarao je sa slovenačkim kolegom Borutom Pahorom o nastavku bilateralnih odnosa i unapređenju ekonomske saradnje, kao i o spremnosti Slovenije da pomogne i ukaže na sve greške koje je ta zemlja učinila u procesu evrointegracija.\nKako je saopštila Služba za saradnju sa medijima predsednika Republike, dva predsednika razgovarala su o nastavku izvanrednih bilateralnih odnosa dveju zemalja, dok je deo razgovora bio posvećen predstojećem susretu „Brdo procesa“ koji okuplja čelnike zemalja jugoistočne Evrope, a biće održan u ponedeljak, 8. juna, u Budvi.\nTokom sastanka detaljno je razmatrana i aktuelna situacija u regionu, dodaje se u saopštenju.\nNavodi se i da je predsednik Nikolić podvukao da je Srbija mogla da se uveri u prijateljstvo Slovenije tokom prošlogodišnjih poplava.\n„Srbija duguje zahvalnost nesebičnoj i efikasnoj podršci Slovenije, zahvaljujući kojoj smo sprečili veće posledice po stanovništvo i privredu“, naglasio je srpski predsednik.\nPored izvanredne političke saradnje i ekonomska saradnja je veoma dobra, dodao je Nikolić i istakao da je Slovenija izuzetno važan spoljnotrgovinski partner, kao i da je spoljnotrgovinska razmena dveju zemalja premašila milijardu evra godišnje.\nPrema Nikolićevim rečima, dve zemlje bi trebalo zajedinički da istupaju na trećim tržištima i da realizuju zajedničke projekte u različitim oblastima.\nPredsednik Slovenije je istakao da će njegova zemlja nastaviti da pruža podršku Srbiji na putu ka Evropskoj uniji.\n„Dobro je što Srbija nastavlja sprovođenje reformi“, rekao je Pahor i dodao da je Slovenija spremna da pomogne i ukaže na sve greške koje je ta zemlja učinila u procesu evrointegracija.\nOn je naglasio da bi Srbija prilikom usklađivanja zakonske regulative sa EU trebalo da pronađe način da se ta zakonska rešenja zaista mogu primeniti, kako se ne bi desilo da, kao Slovenija, mnoge zakone harmonizuje na brzinu, a da sada mora da ispravlja štetu koja je načinjena.


BAHAĆENJE CRNOGORSKOG PREMIJERA: Za kratak put od 25 kilometara UNAJMIO HELIKOPTER za 1.400 EVRA! | Najnovije vesti - Srbija danas\n22.03.2019. • 13:55 Srbija Danas/Vijesti.me\nPremijer Duško Marković je na Konferenciju predsednika parlamenata država članica Jadransko-jonske inicijative, koja je održana u Budvi pre dva dana, stigao helikopterom, što je crnogorski budžet "olakšalo" za oko 1.400 evra, što su skoro tri prosečne zarade.\nMarković je letelicom Ministarstva unutrašnjih poslova putovao od aerodroma Golubovci u Podgorici, a sleteo je na helidrom hotela "Splendid" u Miločeru, gde je održana konferencija koja je okupila predsednike i potpredsednike parlamenata Slovenije, Hrvatske, Bosne i Hercegovine, Srbije, Albanije, Severne Makedonije i Grčke.\nInače od podgoričkog aerodroma do Miločera ima oko 25 kilometara.\nNa sajtu vlade nije bilo najava drugih zvaničnih sastanaka premijera toga dana zbog kojiih bi morao da žuri, a na pitanje da li je premijer imao i drugih obaveza zbog kojih je bilo neophodno angažovanje helikoptera, umesto da je do Budve putovao službenim vozilom "Vijesti" nisu dobile odgovor.\nDuško Marković na put do Budve potrošio 1.400 eura! - https://t.co/SVv7itrcIG pic.twitter.com/dhXo9G208R\n— Volim Podgoricu (@VOLIMPODGORICU) March 22, 2019\nSat letenja helikoptera tipa Bell-412 EP, kakvim raspolaže Avio-helikopterska jedinica MUP-a i kakvim je premijer Duško Marković u ponedeljak leteo iz Podgorice do Miločera i nazad, prema zvaničnom katalogu prouzvođača te letelice, američke kompanije "Bell Textron Helicopters" iz februara 2016, fiksno košta najmanje 1.478 dolara (nešto preko 1.300 evra).\nU tu računicu nisu uvršteni takozvani varijabini troškovi: plata posade, osiguranja i eventualnog plaćanja smeštaja te letelice u hangaru, odnosno troškovi usluga Kontrole letenja, pa bi računajući i ostale varijabilne troškove, sat letenja tog tipa helikoptera, ukupno košta oko 1.650 dolara, odnosno 1.452 evra po važećem kursu.\nTagovi: premijer Crne Gore, Duško Marković, iznajmljivanje helikoptera, bahaćenje crnogorskog premijera\nVidio od suśeda, a ima se, može se


Vijeće ministara usvojilo Strategiju za kontrolu malog oružja i lakog naoružanja u BiH @ StartBiH.ba\nVijeće ministara BiH usvojilo je Strategiju za kontrolu malog oružja i lakog naoružanja (SALV) u BiH za period 2021. - 2024. godine i prateći akcioni plan, s ciljem daljnjeg povećanja efikasnosti svih subjekata u ovoj oblasti i daljnjeg unapređenja bezbjednosti u BiH i regionu.\nStrategiju i prateći akcioni plan pripremio je Koordinacioni odbor za kontrolu malog oružja i lakog naoružanja u saradnji sa nadležnim organima na svim nivoima vlasti i međunarodnim partnerima, uključenim u implementaciju strateških ciljeva, a zasnovana je na standardima Ujedinjenih nacija, Evropske unije i drugim međunarodnim standardima i najboljim praksama.\nČetiri strateška cilja usmjerena su na unapređenje i usklađivanje pravnog okvira u implementaciji SALV zakonodavstva; smanjenje zloupotrebe ilegalnog posjedovanja i trgovine vatrenog oružja i municije, upravljanje SALV-om u posjedu Oružanih snaga BiH, te na nastavak saradnje sa međunarodnim i regionalnim organizacijama i organizacijama civilnog društva u ovoj oblasti.\nProvođenje ovih ciljeva putem akcionog plana za rezultat treba imati daljnje unapređenje kontrole unutrašnjeg i spoljnotrgovinskog prometa oružja, smanjenje incidenata počinjenih oružjem i nelegalnog oružja u posjedu građana, povećanje povjerenja građana u institucije u BiH na svim nivoima vlasti, kao i smanjenje viškova malog oružja i lakog naoružanja u posjedu Ministarstva odbrane i Oružanih snaga BiH. Posebna pažnja je usmjerena na jačanje cjelokupnih administrativnih i istražnih kapaciteta svih nadležnih tijela u BiH radi sprečavanja ilegalnog posjedovanja i krijumčarenja malog oružja i lakog naoružanja, saopćeno je iz Vijeća ministara BiH.


POČELA ODMAZDA KRIMINALACA ZBOG TONE KOKAINA! Ubijeno 49 osoba u ratu zavađenih kotorskih klanova | Najnovije vesti - Srbija danas\n22.01.2022. • 19:27 Srbija Danas/Blic\nCetinjanina Jasmina Šahovića, navodnog pripadnika "škaljarskog klana", u ponedeljak je raznela bomba podmetnuta ispod njegovog automobila u podgoričkom naselju Tološi, a iako se motiv likvidacije još uvek istražuje, kako se ona dogodila svega nekoliko dana nakon što su crnogorski carinici pronašli više od pola tone kokaina u pošiljci banana, kao i prema načinu na koji je izvršena, počelo je da se govori o tome da je u pitanju još jedan mafijaški obračun zavađenih kotorskih klanova.\nŠahović je ubijen ujutro nedaleko od iznajmljene kuće u kojoj je stanovao sa porodicom. Navodno, čim je izašao na put aktivirana je eksplozivna naprava. Od siline eksplozije njegovo telo je izletelo iz automobila na put, a vozilo je nastavilo da se kreće dok nje udarilo u ogradu pored puta.\nOno što je prethodilo ovom ubistvu jeste zaplena dve tone kokaina u Crnoj Gori, od kojih se jedna dogodila desetog januara ove godine, a prethodna u avgustu 2021.\nCrnogorski carinici su pronašli su više od pola tone kokaina u pošiljci banana namenjenih kompaniji jednog od najbogatijih ljudi u Crnoj Gori Dragana Bokana. Iz MUP-a o zapleni niko nije govorio, a iz Bokanove firme "Voli" je demantovano da droga pronađena u tovaru robe pripada njima.\nPrethodno se dogodila najveća praćena zaplena kokaina u ovom delu Evrope, kada je 26. avgusta policija pronašla u magacinu firme u vlasništvu Budimira Krstovića, poznatijeg kao Budo Banana, u zetskom selu Mojanovići među bananama 1.400 kilograma kokaina.\nZbog šverca droge uhapšeni su Krstović i njegova ćerka Marina, međutim, informacijama sa kojima su vlasti izašle u javnost saopšteno je da se iza narudžbine kokaina krije bezbednosno interesantna osoba, pretpostavlja se pripadnik nekog od klanova.\nBilo kako bilo, oni koji drže balkansko tržište droge dobili su snažne udarce kada im je zaplenjena roba ulične vrednosti nekoliko stotina miliona evra, a pošto se pokazalo kako mafija u tim situacija postupa, samo je bilo pitanje vremena kada će odmazda krenuti.\nUpravo je međusobni rat "kavačkog" i "škaljarskog" klana, koji su do 2014. činili jedinstvenu kriminalnu grupu, počeo zbog nestanka 300 kilograma kokaina u Valensiji. U tom se sedam godina dugom ratu ubijeno je najmanje 49 osoba, a sve je počelo likvidacijom čoveka koji se smatrao krivim za nestanak droge.\nNa Novom Beogradu je 20. februra 2015. godineubijen "škaljarac" Goran Radoman. Njega je ubica, koji je uspeo da neprimetno uđe u podzemnu garažu zgrade pokrivene kamerama, čekao kod lifta dok se nije pojavio nešto iza ponoći. Kada se parkirao i otvorio vrata automobila, ubica je otvorio vatru. Izrešetao ga je sa 25 metaka iz "heklera", a onda se mirno udaljio sa mesta zločina.\nUbijeni je bio na robiji od 1. decembra 2015. do 5. maja 2016. godine. Hapšen je nekoliko puta, a prema policijskoj evidenciji osumnjičen je da je sa još nekoliko osoba od januara do jula 2017. poručivao, prisvajao i distribuirao na "sivom tržištu" robu nekoliko firmi, odnosno, da su preko preduzeća “Bilmor Commerce” oštetili nekoliko kompanija za najmanje 66.000 evra.\nU avgustu 2017. godine označen je kao osoba koja je godinu i nešto ranije u podgoričkom naselju Siti kvart pretukla šipkom advokata Lazara Akovića. Taj napad je Tužilaštvo kvalifikovalo kao ubistvo u pokušaju, a advokat je tokom prepoznavanja, navodno, prepoznao Šahovića i označio ga kao napadača. Policija, međutim, nikada nije dokazala da je on zaista taj napad počinio.\nCrna Gora Škaljarski klan kavački klan rat klanova ubistva


OTVOREN ŠESTI REGIONALNI SAMIT MLADIH U PODGORICI | YIHR.ME\nPublished by YIHR Crna Gora on May 12, 2022 May 12, 2022\nSinoć je u Muzičkom centru Crne Gore otvoren šesti po redu regionalni samit mladih u organizaciji Inicijative mladih za ljudska prava koji je okupio preko 120 mladih iz Albanije, Bosne I Hercegovina, Hrvatske, Srbije, Crne Gore, Sjeverne Makedonije i sa Kosova.\nOvogodišnji samit otvorio je Dritan Abazović, Premijer Crne Gore, zajedno sa predsjednikom Nacionalne zadužbine za demokratiju iz Amerike, Dejmonom Vilsonom i Ambsadorkom Evropske Unije u Crnoj Gori, Oanom Kristinom Popom kao i predstavnicama Inicijativa mladih za ljudska prava iz Crne Gore i Srbije.\nSamit mladih iz regiona, koji se ove godine održava u glavnom gradu Crne Gore, trajaće do 14. maja. Svi učesnici i učesnice imaće priliku da u narednim danima, zajedno sa predstavnicima civilnog sektora, institucija, novinarima, akademskim radnicima, aktivistima i političarima, pokušaju da daju odgovore na neka od najvažnijih pitanja koja se tiču budućnosti regiona u kome žive.\nTeme kojima će se samit baviti u naredna tri dana tiču se evropske perspektive, zdravlja demokratije, aktivne participacije i odnosa prema prošlosti koja i dalje oblikuje dnevnu politiku i budućnost zemalja bivše Jugoslavije.\nPremijer Abazović poručio je da mladi moraju biti najveći prioritet svake od Vlada u regionu, uz promociju ljudskih prava i vrijednosti koje su osnova za izgradnju demokratije i jačanje naših institucija i država.\nAmbasadorka Popa osvrnula se na činjenicu da je ova godina proglašena evropskom godinom mladih te da je sada, u svijetlu trenutnih dešavanja u Evropi, važnije nego ikada da se glas mladih čuje i da oni ne smiju biti izostavljeni jer u njihovom potencijalu leži nada i budućnost Evrope.\nDejmon Vilson istakao je da su uključivanje mladih u procese izgdradnje društava i zajednica suština demokratije.\nIz Inicjative mladih pozvali su sve mlade ljude da prate njihove programe i da se aktivno uključe u procese demokratizacije. Boje samita su žuta i plava, kako bi se iskazala solidarnost sa Ukrajinom a ujedno naglasila važnost evropske orijentacije čitave regije. Moto ovogodišnjeg samita je “Ne smijemo ćutati”, jer prosperitet je moguć samo ako na nepravde i nacionalizam mladi ne ostaju nijemi.\nInicijativa mladih za ljudska prava je danas potpisala Memorandum o saradnji sa Upravom za izvršenje krivičnih sankcija.


Fejsbuk planira da zaposli 10.000 ljudi iz EU | Happy BSC portal\nTa platforma bi mogla da izazove zabrinutost zbog ugrožavanja privatnosti i povećanja kontrole društvenih platformi nad onlajn aktivnostima.\nPROČITAJTE JOŠ:Kina šalje astronaute na najdužu svemirsku misiju\nKompanija je saopštila da će visokokvalifikovani radnici pomoći u izgradnji "metaverzuma", futurističkog pojma za povezivanje ljudi onlajn, koji koristi proširenu i virtuelnu stvarnost.\n-Dok započinjemo putovanje oživljavanja metaverzuma, potreba za visoko specijalizovanim inženjerima jedan je od najhitnijih prioriteta Fejsbuka- navodi se u saopštenju.\nIako Fejsbuk nije jedini koji radi na toj platofrmi, i priznaje da je nijedna kompanija ne može posedovati, postoji zabrinutost da bi Fejsbuk, zajedno sa još nekima iz Silikonske doline, mogao da monopolizuje metaverzum i iskoristi ga za prikupljanje i zaradu od ličnih podataka, poput onoga što već radi na internetu.\nPROČITAJTE JOŠ:Folksvagen otpušta 30.000 radnika!\nFejsbuk je prošlog meseca najavio ulaganje od 50 miliona dolara za finansiranje globalnog istraživanja i partnerstva sa grupama za građanska prava, neprofitnim organizacijama, vladama i univerzitetima za razvoj proizvoda odgovornih za metaverzum.\nKompanija je dodala u saopštenju da će biti potrebno 10 do 15 godina da se "u potpunosti realizuju" mnogi od tih proizvoda.\nU odvojenom saopštenju, kompanija Fejsbuk je branila svoj pristup borbi protiv govora mržnje, kao odgovor na članak iz Volstrit žurnala koji je ispitivao nesposobnost kompanije da ukloni govore mržnje sa platforme.\nPROČITAJTE JOŠ:Australija gradi rover u potrazi za kiseonikom na Mesecu\nBritanski parlamentarni odbor koji radi na zakonodavstvu protiv štete na internetu, trebalo bi da sašluša Sofi Džang koja je pronašla dokaze o politickim manipulacijama Fejsbuka u zemljama poput Hondurasa i Azerbejdžana, i Franses Haugen koja je izašla u javnost sa internim istraživanjem Fejsbuka koje je kopirala pre nego što je napustila posao.\nHaugen je ovog meseca svedočila pred većem američkog Senata sa svojim dokazima da Fejsbuk šteti deci i podstiče na političko nasilje.


Novi Impact HUB Demo dani kao podrška domaćim startap timovima\nImpact HUB Demo dani\nDatum: 23. septembra\nImpact Hub Belgrade postoji već sedmu godinu, a za to vreme održano je preko 1.000 događaja i izvedeno preko 300 startapa na pravi put.\nU prostoru, koji je inače i coworking space, šarena je i struktura “stanovnika”, jer ćete ovde upoznati ljude različitih nacionalnosti i zanimanja. Od programere i umetnika, do mladih preduzetnika, pisaca, projektnih menadžera, pa čak i arheologa.\nPored raznih događaja i zanimljivog sadržaja koji se smenjuje u Habu, Gin Friday se dešava svakog petka nakon 14h, a sredom su posebno svi prisutni jer se tada dešava Masterchef IHB edition. Ipak, ono što je glavna karakteristika ovog mesta jeste ozbiljan rad sa startapima koji su u potrazi za investicijom.\nProgram iza kojeg stoje iskusni konsultanti iz oblasti finansija, prodaje, marketinga i drugih niša pomogao je velikom broju startapa da unaprede svoj biznis model, nauče kako da “prodaju” svoje ideje i uspešno se povežu sa investitorima.\nVredne novčane nagrade za startape\nDemo dani održavaju se četiri puta godišnje i tom prilikom se od prijavljenih biraju najbolji startapi koji će imati priliku da se predstave žiriju i investitorima, a nakon toga nastave svoj put usavršavanja sa IHB timom. Naredni Demo Day se održava 23. septembra, a onda nova generacija startapa startuje sa daljim programom.\nPredstavljanje startapa će slušati više od 15 investitora, a čak tri mogu da osvoje bespovratna sredstva od 50.000 evra, takođe tu su i nagrade od 5.000 evra u vidu konsultantskih usluga u rukovođenju za pet najboljih rodno raznolikih startapa, a isti toliki iznos za savete u pripremama za investicije će osvojiti pet najboljih kompanija.\nTakođe, preduzetnice imaju posebno mesto u Impact Hab-u, jer je ovo kuća WE Founders “pokreta” koji kroz konkretne akcije, edukacije i povezivanjem sa investitorima osnažuje žensko preduzetništvo. Sve to nekako dolazi sasvim prirodno s obzirom na to da je jedan od osnivača Haba i Gaia Montelatici, koja je takođe osnovala i Studio X Ventures. Iz Impact Hub-a kažu da je poziv za druženje i upoznavanje uvek otvoren.


Šapić: Neće više postojati više različitih politika u okviru Gradske uprave - Beogradski Portal\nŠapić: Neće više postojati više različitih politika u okviru Gradske uprave\n“Obavezaću se pred Beograđanima da ću prekinuti praksu koja je postojala u mnogim prethodnim vlastima, da se u okviru Uprave grada stvaraju različite politike, koje sprovode pojedinci, u svoje ili u ime određenih interesnih grupa. Postojaće samo jedna politika, koja će biti kreirana u Skupštini grada Beograda. Biće transparentna, a sprovodiće je, ravnomerno, svi gradski funkcioneri. Neću dozvoliti da bilo kakve grupe unutar stranke, koalicije, službi ili preduzeća, zarad svoje lične koristi ugrožavaju zvaničnu politiku, koja će biti postavljena tako da jednako zadovolji potrebe svih Beograđana”, poručio je Aleksandar Šapić, kandidat Srpske napredne stranke za gradonačelnika Beograda.\nŠapić je istakao da je spreman da preuzme potpunu odgovornost za donošnje ključnih odluka u Beogradu, ali, takođe, i na sprovođenje nekih nepopularnih mera.\nOne podrazumevaju momentalna smenjivanja svih onih koji ne budu razumeli da je interes Beograđana iznad svega i da međusobni odnosi ili potrebe rukovodilaca ne smeju biti ispred interesa naroda koji predstavljaju – rekao je Šapić.\nNaveo je da je svestan da će ovakvim pristupom stvoriti protivnike, kako unutar organizacije kojoj pripada, tako i među različitim interesnim grupama, ali i naglasio da neće odstupiti ni po koju cenu, te da borba za zaštitu interesa Beograđana mora da bude beskompromisna.\nZnam da je ovo još jedna bitka koju je pitanje da li ću uspeti da dobijem, ali sam svestan da, ako mi Beograđani budu ukazali poverenje, ne smem da ih razočaram. U tu bitku moram da uđem, po cenu svoje pozicije i dalje političke karijere – zaključio je Šapić.


Vukčević: Tužiocima za ratne zločine prijete smrću\nNaslovnica NAJNOVIJE Politika Vukčević: Tužiocima za ratne zločine prijete smrću\n9. Januara 2015.\nSrbija – Srpski tužilac za ratne zločine kaže da su on i saradnici izloženi prijetnjama nakon što su ”dirnuli u osinje gnijezdo”.\nSrpski tužilac za ratne zločine Vladimir Vukčević izjavio je za agenciju AP kako se njegova kancelarija suočava sa “orkestriranom kampanjom ratnih zločinaca i nacionalista, u sklopu koje su ih neki zvaničnici optužili i za špijuniranje za potrebe SAD-a”.\nVukčević je dao intervju američkoj agenciji, rekavši kako su on, njegov tim i njihove porodice dobijali prijetnje smrću i da im se u “nacionalistički nastrojenim medijima” prijetilo napadima.\nTo je, po Vukčeviću, “koincidiralo sa radom na četiri slučaja”.\n“Dirnuli smo u osinje gnezdo”, istakao je Vukčević.\nKrivične prijave poslanika\nKako prenosi AP, dvojica poslanika vladajuće koalicije podnijela su krivične prijave protiv Vukčevića zbog navodnog otkrivanja osjetljivih podataka Ambasadi Sjedinjenih Američkih Država u Beogradu.\nJedan od te dvojice poslanika je bivši novinar Milovan Drecun, koji je nedavno u Skupštini Srbije izjavio da su se tužioci sastali sa zvaničnicima Američke ambasade i sa njima navodno razgovarali o aktuelnim slučajevima koje vodi Tužilaštvo, navodi američka agencija.\n“Čije je to Tužilaštvo za ratne zločine – Republike Srbije ili američko?”, pitao je tada Drecun.\nTe optužbe protiv Tužilaštva su, kako navodi AP, bile praćene novinskim naslovima poput “Vukčević otkriva državne tajne Amerikancima” i člancima u kojima su provladini mediji kritikovali Vukčevića, kao i njegovog zamjenika Brunu Vekarića.\nVukčević je naveo da iza prijetnji stoji “antihaški lobi” i dodao: “Oni imaju sopstvene novine.”\n“U Srbiji je i dalje jak otpor prema suočavanju sa prošlošću”, rekao je srpski tužilac, navodeći da su među onima koji se boje da će biti optuženi i zvaničnici sigurnosnih službi koji su bili aktivni tokom ratova u Hrvatskoj, Bosni i Hercegovini te na Kosovu.\n“Posebno osetljivo pitanje predstavlja napredak u istrazi otmice i ubistva 19 nesrba, koje su u februaru 1993. počinile paravojne jedinice bosanskih Srba”, izjavio je Vukčević.\nPočetkom decembra u Srbiji i Bosni i Hercegovini uhapšeno je 15 ljudi pod sumnjom da su učestvovali brutalnom zločinu u Štrpcima.\nSpot koalicije Crno na bijelo izazvao buru u Crnoj Gori\nUgljanin o Ljajiću – Obračunat ćemo se sa šibicarem, ‘ministrom od rođenja’\nSPP pozdravila inicijativu BNV-a, traži obnovu jedinstva islamske zajednice i obračun sa kriminalom i korupcijom u lokalnim vlastima\nUgljanin o Ljajiću – Obračunat ćemo se sa šibicarem, ‘ministrom od...\nZapaljeno imanje Omera Đondića\nOtvoreno pismo Predsjedniku Republike Srbije Aleksandru Vučiću


Posted sreda 22 12 2021 15:33:44\nLansiranje Grand Theft Auto: The Trilogy - Definitive Edition se pokazalo toliko loše da je Rockstar Games odlučio da pokloni kopije njihovih drugih igara kao znak zakopavanja ratnih sekira.\nEurogamer izveštava da Rockstar poklanja vlasnicima PC verzije GTA tilogije jednu od sledećih igara:\nImate vremena da do 5. januara 2022. preuzmete jednu od igara iznad ako posedujete GTA Trilogy Remaster na PC-u. Ponudu možete iskoristii u Rockstar Games shop, ili prihvatiti druge alternative kao što su Great White Shark kartica u GTA Online, ili 55 zlatnih poluga u Red Dead Online.\nGrand Theft Auto: The Trilogy - Definitive Edition je izašao u urnebesno lošem stanju. Igra je došla sa brojnim bagovima, tehničkim problemima, a igračima se nije svideo umetnički stil kao ni atmosfera u igri. Ako meni ne verujete, pročitajte recenziju Nikole Jovanovića.\nRockstar ipak radi na ispravljanju grešaka koje su prisutne od kako je igra izašla prošlog meseca. Izlazak fizičke verzije za konzole je pomeren, a originalne verzije ovih igara, koje su u međuvremenu sklonjene iz prodavnice, su ponovo dostupne. Rockstar je poklonio vlasnicima PC verzija i klasičnu verziju trilogije kao još jedan vid izvinjenja.\nPrvi veliki apdejt remasterovane trilogije je izašao 20. novembra i ispravio je vizuale za kišu, ''rupe u mapi'' i ''probleme sa modelima karaktera u sinematiksima.''\nNedelju dana nakon izlaska igre, Rockstar je u objavi na blogu napisao da ''nove verzije ovih klasičnih igara nisu lansirane u stanju koje ispunjava naše standarde kvaliteta i standarde koje naši fanovi očekuju.''\nOkej potez od Rockstar-a, uzimajući u obzir druge izdavače i njihovo tretiranje nezadovoljnih korisnika.


Ashley Benson u ekipi filma „Spring Breakers“ Prolog\nHarmony Korine („Trash Humpers“, „Mister Lonely“, „Julien Donkey-Boy“ i „Gummo“) je već okupo veliki broj mladih glumaca da rade na njegovom novom filmu „Spring Breakers“. Najnovija vest je da se ekipi filma pridružila i Ashley Bebson („Pretty Little Liars“). Iako je ovaj projekat napustila prošlog meseca Emma Roberts, glumačku ekipu još uvek čine: James Franco, Vanessa Hudgens, Selena Gomez i Heather Morris. Ako se malo bolje razmisli to su zapravo: jedna glumica iz filma „High School Musical“, jedna glumica iz serijala „Wizards of Waverly Place“ i jedna glumica iz ostvarenja „Glee“.\nDakle, Ashley Benson, je zapravo zauzela mesto koje je imala Emma Roberts u ovom filmu „Spring Breakers“. Film govori o četiri devojke sa koledža koja odlučuju da otvore svoju radnju brze hrane, onda kada shvate da nemaju dovoljno para za prolećni raspust. Međutim, bivaju uhapšene i upoznaju i dilera droge (James Franco) koji ih nagovara da ubiju njegovog neprijatelja broj 1.


Tag / Igor Četojević / Vesti online\nVestionline, Sportifico 1 komentar\nDugo je Novak Đoković pretio i pobeđivao najbolje tenisere sveta, ali nikako nije uspevao da bude konstantan i da dođe do prvog mesta na ATP listi. Sve do 2011. godine, kada je počeo da radi sa...\nNajbolji srpski junior "prepisuje recept" od Novaka\nSrpski teniser Miomir Kecmanović pobedom je otvorio učešće na US openu pošto je u meču 1. kola savladao Japanca Torua Horijea sa 2:1 (6:7, 6:3, 6:4).\nBivši Đokovićev nutricionista: Nole je "ferari"!\nIgor Četojević, nutricionista koji je savetovao najboljeg tenisera sveta Novaka Đokovića da izbaci gluten iz ishrane, govorio je o neverovatnom uspehu Srbina.\nDoktor Igor Četojević, za koga se smatra da je, kao nutricionista, u velikoj meri pomogao Novaku Đokoviću da igrački "eksplodira" ove sezone, u razgovoru za Asošiejted pres rekao je nešto...\nDr. Četojević: Nadalu je potreban neko kao ja!